Jy is hier: Tuis So aanbid ons Preke So aanbid ons Preke Geloof Matteus 21:12-22 Geloof beteken ook die moed om te droom.
Geloof beteken ook die moed om te droom
Daar was eendag 'n man met die naam Hans Babblinger (en hierdie verhaal word vir waar vertel), wat graag wou vlieg. Hy het egter 'n groot probleem gehad, want sien, Hans het in die 16 de eeu geleef. Daar was toe nog nie helikopters, vliegtuie of sweeftuie nie. Hans was dus 'n dromer wat sy tyd ver vooruit was. Kwanalu » Kabinet 2019: Welkome verkleining, maar nou begin die regte werk | Cabinet 2019: Streamlining welcome, but the real work starts now
AgriSA 30 Mei 2019
Kabinet 2019: Welkome verkleining, maar nou begin die regte werk
Agri SA verwelkom President Cyril Ramaphosa se verkleinde en meer vaartbelynde kabinet, maar wil sou gou moontlik met die nuwe amptenare beleidskwessies bespreek waarmee boere daagliks mee gekonfronteer word. Agri SA skakel deurlopend met Ministers en senior regeringslui en daarom is ’n bekwame en betroubare kabinet van uiterste belang.
“In die afgelope 25 jaar het ons gesien dat ’n goeie Minister die verskil maak tussen verstandige beleid aan die een kant, en wetgewing wat ekonomiese groei rem aan die ander kant,” sê Dan Kriek, Agri SA President. “Dit is onsekere tye – met hoë vlakke van misdaad en kommer oor eiendomsreg. Ons hoop dat die nuwe kabinetsministers hulself goed van hul taak sal kwyt, en wens hul sterkte toe, maar Agri SA sal uiteraard steeds die Ministers aanspreeklik hou vir hul taak.”
Agri SA verwelkom weereens Minister Thoko Didiza binne landbou en glo dat ons hegte bande van samewerking sal smee. Didiza word wyd gereken as ’n senior en ervare politikus met ervaring van die landbou en grondsake portefeuljes wat beleidsekerheid kan bring. Die samevoeging van die Departement van Landbou en die van Grondsake word ook verwelkom.
“Ons vertrou dat Minister Didiza langtermyn vennootskappe met landbouers sal nastreef, om die sektor te groei en volhoubare transformasie te bring,” sê Agri SA Adjunk-uitvoerende Direkteur, Christo van der Rheede. “In dieselfde asem hoop ons dat die nuwe Minister van Openbare Werke, Patricia de Lille balans na die voorgestelde Onteieningswetsontwerp sal bring, veral rakende die klousule wat onteiening op nulwaarde voorstel. Ons hoop Minister De Lille handhaaf haar party se teenkanting teen onteiening sonder vergoeding.”
Agri SA is ten gunste van die totstandkoming van ’n Agri-Ontwikkelingsfonds wat opkomende boere kan help. Ander sake wat na aan die hart van die boeregemeenskappe lê is droogtehulpverlening, ’n professionele polisiediens om misdaad effektief te bekamp en werkskepping op die platteland.
Agri SA sal voorts hande met die regering vat om die belang van elke boer, plaaswerker en landelike gemeenskappe te beskerm en investering wat tot groei in die sektor sal lei, te bevorder. Slegs deur beleidsekerheid kan die Suid-Afrikaanse landbousektor én ekonomie groei en werkskepping bevorder.
AgriSA 30 May 2019